AS Falck Eesti avab 1. aprillil Tallinnas Vabaduse väljakul tasuta tõukekelguparkla, teatas Falcki infojuht.    Jaani kiriku kõrval asuv tõukekelguparkla töötab 30. aprillini iga päev kella 8 kuni 20. Esialgu mahub sinna 10 tõukekelku, kuid piisava nõudluse korral kohtade arvu suurendatakse.    Parkimine on tõukekelguomanikele tasuta. Kelgud pannakse lukku ja neid valvab  Falcki vormis töötaja. Kohapeal saab teritada nüristunud jalaseid ning teostada hädapärast tehnohooldust.    Falck Eestil on juba mitmendat aastat kelguparkla ka Nõmmel. Matkakeskuse juures asuva tasulise kelguparkla teenuseid kasutab keskmiselt 12-15 inimest päevas.